“เงินบาท” เปิดอ่อนค่า 35.74 บ. หลังแรงซื้อกลับดอลลาร์
เงินบาทเปิด 35.74 บ. อ่อนค่าสอดคล้องภูมิภาค หลังเกิดแรงซื้อดอลลาร์ ส่วนกรอบวันนี้ 35.60-35.80 จับตาการเมืองในประเทศ
เงินบาทเปิด 35.74 บ. อ่อนค่าสอดคล้องภูมิภาค หลังเกิดแรงซื้อดอลลาร์ ส่วนกรอบวันนี้ 35.60-35.80 จับตาการเมืองในประเทศ
19 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.74 บาท/ดอลลาร์ อ่อนค่าจากเย็นวานที่ปิดตลาดที่ระดับ 35.64 บาท/ดอลลาร์
ทั้งนี้ เงินบาทเช้านี้อ่อนค่าจากเมื่อเย็นวาน ทิศทางยังคงเคลื่อนไหวสอดคล้องกับภูมิภาค โดยในช่วงนี้มีแรงซื้อดอลลาร์กลับ หลังตลาดรับข่าวรายงานการประชุมของธนาคารกลางสหรัฐ (เฟด) ที่ยังระบุว่าจะเดินหน้าปรับขึ้นดอกเบี้ยต่อไป เพื่อคุมเงินเฟ้ออย่างต่อเนื่อง
“ช่วงนี้ดอลลาร์กลับมาแข็งค่า จึงทำให้บาทอ่อน เมื่อวานนี้บาทก็ค่อนข้างผันผวนมาก ในส่วนของ flow เข้าตลาดหุ้นยังมีอยู่ แต่ในส่วนของตลาดพันธบัตร เริ่มมีแรงขาย” นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.60-35.80 บาท/ดอลลาร์ คืนนี้ทางฝั่งสหรัฐฯ ยังไม่มีรายงานข้อมูลเศรษฐกิจที่สำคัญ ขณะที่ในประเทศอาจต้องติดตามสถานการณ์การเมืองในเรื่องวาระการดำรงตำแหน่ง 8 ปี ของนายกรัฐมนตรี